**Analýza výchovno-vzdelávacej práce za uplynulý školský rok**

Výchovno-vzdelávacie výsledky školy sú výsledkom práce celého pedagogického kolektívu, pričom dôležitú úlohu zohráva skladba žiactva, prostredie a klíma školy.

V školskom roku 2014/2015 navštevovalo školu 147 žiakov. Na počte žiakov sa odzrkadlila klesajúca krivka demografického vývoja.

**a./ základné identifikačné údaje o škole**

**názov školy :** **Základná škola s materskou školou Habovka**

**adresa školy :** E.P.Bárdoša 235/50, 027 32 Habovka, pošta Zuberec

**tel/fax :** 043/5395 116

 043/5324 380 – fax

**MŠ** 043/5395129

**ŠJ** 043/5395322

**www/email :** [www.zshabovka.edu.sk](http://www.zshabovka.edu.sk)

 riaditel@zshabovka.edu.sk

**zriaďovateľ :** Obec Habovka

**vedenie školy:** PaedDr. Miroslava Mydliarová, riaditeľka školy

 Mgr. Daniela Ondrošová, zást. riaditeľky pre ZŠ

 Janka Ondrošová, zást. riaditeľky ZŠ pre MŠ

 Kristína Pilárová, vedúca ŠJ

**Rada školy:** 11 – členná, predseda RŠ – Mgr. Adriána Kovalčíková

**Rodič.rada ZŠ:** 9 – členná, predseda RR – Daniela Michalcová

**Rodič.rada MŠ:** 6 – členná, predseda RR – Viera Jurinová

**b./údaje o počtoch žiakov**

**Základnú školu** v Habovke v školskom roku 2014/2015 navštevovalo 147 žiakov z Habovky, Zuberca, Oravského Bieleho Potoka, Veľkého Borového, Malého Borového a Hút.

**Materskú školu** pri ZŠ s MŠ v Habovke navštevovalo v školskom roku 2014/2015 43 detí.

Materská škola je dvojtriedna:

**I. trieda:** 3 – 4 ročné deti - 22 detí

**II. trieda:** 5 – 6 ročné deti a deti s OPŠD - 21 detí

Predškolákov bolo 12.

**Zariadenie školského stravovania**

Priemerný počet odobraných jedál mesačne:

MŠ ..............................................624

ZŠ .............................................. 1159

Zamestnanci ............................... 218

Mliečne desiaty ........................... 237

**Školský klub detí**

Prihlásených detí bolo 27, jedno oddelenie.

**c./údaje o počte zapísaných žiakov do prvého ročníka**

Do prvého ročníka pre školský rok 2015/2016 sa zapísalo 14 žiakov. Prvý ročník bude navštevovať 14 žiakov.

**d./údaje o umiestnení deviatakov a umiestnenie žiakov na osemročné gymnáziá a jazykové školy**

V školskom roku 2014/2015 sa na stredné školy umiestnilo 18 žiakov deviateho ročníka a 1 žiačka ôsmeho ročníka.

Ôsmi žiaci boli prijatí na gymnáziá – 1 žiačka na Bilingválne gymnázium v Sučanoch, 1 žiačka na Gymnázium A. Bernoláka v Námestove, 6 žiakov na Gymnázium M. Hattalu v Trstenej a ôsmi žiaci na stredné odborné školy so štvorročnými študijnými odbormi – 1 žiačka bola prijatá na Konzervatórium J. M. Hurbana, Žilina, 1 žiačka na Školu úžitkového výtvarníctva v Ružomberku, 1 žiačka na Súkromnú strednú umeleckú školu v Žiline, 2 žiaci na SPŠ v Tvrdošíne, 1 žiak na SOŠ lesnícke v Tvrdošíne, 1 žiačka na Pedagogickú a sociálnu akadémiu v Turčianskych Tepliciach a 4 žiaci na SOŠ v Nižnej.

**e./údaje o výsledkoch hodnotenia a klasifikácie žiakov**

**DOCHÁDZKA** – za celý školský rok žiaci vymeškali 8 665 vyučovacích hodín, čo predstavuje 58,94 vyučovacích hodín na žiaka. Neospravedlnených bolo 8 vyučovacích hodín.

**PROSPECH** – na konci školského roka zo 147 žiakov školy prospelo 147 žiakov.

**SPRÁVANIE** – oproti predchádzajúcim školským rokom sa správanie žiakov, hlavne vyšších ročníkov zlepšilo, ale vždy sa nájdu jednotlivci, ktorí svojím správaním, zabúdaním pomôcok a neplnením si svojich povinností porušujú školský poriadok. Takým žiakom sa priebežne udeľuje pokarhanie za správanie. Za závažnejšie priestupky proti školskému poriadku na konci školského roka boli štyrom žiakom znížené známky zo správania na druhý stupeň.

**f./údaje o počte zamestnancov**

V ZŠ s MŠ Habovka pracovalo v školskom roku 2014/2015 dvadsaťsedem zamestnancov.

Z nich je 19 zamestnancov pedagogických – 1 vychovávateľka

 4 učiteľky MŠ

 14 učiteľov ZŠ

Zvyšných 8 zamestnancov je nepedagogických - 1 ekonomická pracovníčka

 3 kuchárky

 3 upratovačky

 1 školník

**g ./údaje o ďalšom vzdelávaní pedagogických zamestnancov školy**

Z 19 pedagogických zamestnancov školy sú všetci kvalifikovaní, ale s kombináciou niektorých predmetov je problém, a preto sa niektoré predmety vyučujú nekvalifikovane.

Učitelia sa zapájajú do vzdelávaní, ktoré organizujú metodicko – pedagogické centrá.

**h./údaje o aktivitách a prezentácia školy na verejnosti**

Škola sa celoročne zapája do súťaží a olympiád organizovaných v rámci škôl i SAŠŠ.

Svedčia o tom viaceré umiestnenia našich žiakov.

Škola svoju činnosť vykazuje i v popoludňajších hodinách – ZUŠ Nižná a viaceré záujmové útvary a krúžky.

Deti z MŠ aj ZŠ pomáhajú kultúrnym programom pri podujatiach, ktoré organizuje obec – Deň matiek, posedenie s dôchodcami.

Materská škola sa aktívne zúčastňuje na aktivitách v spolupráci so ZŠ, OcÚ, kabinetom predškolskej výchovy a realizuje rôznorodé záujmové akcie, kde sa dostatočne prezentuje na verejnosti.

Materská škola je hlavným organizátorom súťažnej prehliadky detí a učiteliek MŠ okresu Tvrdošín v speve ľudových piesní **Oravský speváčik**, ktorého sa uskutočnil už XVI. ročník.

Zúčastňujeme sa súťaží (predškolský trojboj, letná olympiáda detí, preteky na boboch, výtvarné a spevácke súťaže), výstav (Vitamínové pochúťky, Ovocníčkov týždeň, ľudové zvyky a tradície, tichá krása Vianoc), tradičných akcií (šarkaniáda, dni otvorených dverí v MŠ, pečenie medovníčkov, stretnutie so starými mamami, nočná škôlka, s batôžkom cez hory), divadelných predstavení, akadémií, besied a ukážok (poskytovanie prvej pomoci, folklórne prvky, stretnutia s lesníkmi).

Zapájame sa aj do akcií vyhlasovaných Slovenským červeným krížom (Deň narcisov), spolupracujeme s policajným zborom, ktorý v škole organizuje rôzne besedy na aktuálne témy – šikana v škole, distribúcia drog, dopravná výchova a iné. Lesní pedagógovia našich žiakov oboznamujú s rôznymi prírodnými tematikami, vďaka ich spolupráci sa naši žiaci zúčastňujú súťaže Putovná sova.

Žiaci našej školy sa zapájajú do rôznych športových súťaží (futbal, atletika, streľba zo vzduchovky...), predmetových olympiád a súťaží, ktoré sú organizované centrom voľného času, SAŠŠ a inými organizáciami a školami. Tento školský rok sme sa po prvýkrát zapojili do súťaže organizovanej Mensou Slovenska – IQ olympiáda.

Zariadenie školského stravovania je sprístupnené verejnosti – môžu sa prihlásiť cudzí stravníci, rôzne akcie. Pri zostavovaní jedálneho lístka sa sleduje dodržiavanie základných potravín, potrebných pre rast a vývoj organizmu ako sú mlieko, zelenina, ovocie, strukoviny. Deti ZŠ majú možnosť prihlásiť sa na mliečne desiaty.

**i./údaje o projektoch, do ktorých je škola zapojená**

Škola sa tento školský rok zapojila do projektu Comenius – školské partnerstvá, na realizáciu ktorého získala 21 000 €. Projekt umožní žiakom a pedagógom objaviť šírku kreatívneho umenia v ich vlastnej krajine a v rámci krajín partnerských škôl – z Turecka, Poľska, Nemecka, Španielska, Francúzska a Veľkej Británie.

**j./údaje o výsledkoch inšpekčnej činnosti**

V školskom roku 2014/2015 bola nahlásená štátna školská inšpekcia v materskej škole v novembri 2014 a aj v základnej škole v máji 2015. Obe inšpekcie dopadli výborne. ŠŠI sledovala stav a úroveň pedagogického riadenia, procesu a podmienok výchovy a vzdelávania v základnej škole. Z výsledkov ŠŠI vyplýva, že kvalifikovanosť pedagogických zamestnancov je 82,55%. Na 1.stupni boli neodborne vyučované predmety INV, pracovné vyučovanie, čiastočne neodborne PDA a VYV a na 2.stupni druhý cudzí jazyk (nemecký, ruský a španielsky), INF, občianska náuka, výchova umením, mediálna výchova, pohybová a športová príprava, čiastočne neodborne SJL, dejepis, hudobná výchova, VYV a telesná a športová výchova. Podmienky výchovy a vzdelávania boli na veľmi dobrej úrovni a celkový stav vyučovania na dobrej úrovni. Zlepšenie si vyžaduje vybudovanie telocvične a stav v personálnom zabezpečení neodborne vyučovaných predmetov. K nedostatkom patrí uzavretá klíma školy a podpora zriaďovateľa zámerom riaditeľky školy, ale po rozhovoroch prisľúbil zlepšenie komunikácie a spoluprácu s vedením školy. Žiakom boli zadané dotazníky ohľadom šikanovania na škole.

Pri porovnávaní výsledkov komplexných inšpekcií v školskom roku 2004/2005 a 2014/2015 pedagogické riadenie a kontrolný systém boli na priemernej úrovni, teraz sa pedagogické riadenie zlepšilo ( dobrá úroveň ) a kontrolný systém zostal na tej istej úrovni ( priemernej ). Úroveň výchovno-vzdelávacej práce bola na priemernej úrovni, teraz je na dobrej úrovni. Podmienky výchovy a vzdelávania sa výrazne zlepšili ( veľmi dobrá úroveň ). ŠSI nám odporúča zefektívniť kontrolnú činnosť vedenia školy vo vzťahu k plneniu prijatých opatrení na odstránenie zistených nedostatkov, zabezpečiť odbornosť vyučovania neodborne vyučovaných predmetov vo vzťahu k stanovených cieľom školy, zamerať hospitačnú činnosť vedenia školy na zadávanie diferencovaných úloh a činností vo vzťahu k rozdielnym vzdelávacím schopnostiam a zručnostiam žiakov, zamerať kontrolnú činnosť na využitie prostriedkov IKT vo VVP, zapracovať témy NŠFG a konkrétne čiastkové kompetencie žiakov do ŠkVP s doplnením konkrétnych vyučovacích predmetov, rešpektovať pri hodnotení žiakov so zdravotných znevýhodnením druh a stupeň zdravotného znevýhodnenia, spolupracovať pri vypracovaní IVP žiakov so ŠVVP s odbornými zamestnancami poradenských zariadení. ŠŠI nám ukladá prijať konkrétne opatrenia na odstránenie zistených nedostatkov týkajúcich sa vzdelávania žiakov so ŠVVP, prerokovanie ŠkVP a ich predloženie ŠIC v Žiline. Zároveň máme predložiť správu o splnení prijatých opatrení na odstránenie zistených nedostatkov a ich príčin ŠIC v Žiline do 15.4.2016.

**k./údaje o priestorových a materiálno – technických podmienkach**

V marci 2010 sa začala rekonštrukcia budovy školy z finančných prostriedkov, ktoré obec získala z eurofondov. Rekonštrukcia sa týkala zateplenia budovy školy, natiahnutia farby, rekonštrukcie podkrovia, v ktorom sa zriadili špecializované učebne a kabinety, výmena okien, vykurovacieho systému, niektorých podláh a sociálnych zariadení. Rekonštrukcia sa týka všetkých subjektov, ktoré sa v budove školy nachádzajú. Rekonštrukcia a modernizácia budovy školy bola ukončená kolaudáciou 28.februára 2011.

**MATERSKÁ ŠKOLA** sa nachádza v novovybudovaných priestoroch, boli vybudované nové šatňové priestory, zakúpené nové stoly, stoličky, koberce, pomôcky pre deti. Priestory pre deti sú vyhovujúce, kapacitne postačujúce záujmu rodičov.

Z hľadiska bezpečnosti a hygieny je interiér udržiavaný, vymaľovaný, esteticky doladený výtvarnými prácami detí a učiteliek.

**ŠKOLSKÁ JEDÁLEŇ** - novovytvorené priestory jedálne i kuchyne, zakúpené nové materiálno – technické vybavenie – odsávanie, police, vybavenie kancelárie, výmena okien za okná plastové. Terajšie priestory sú vyhovujúce aj z hľadiska požiadaviek hygieny, pretože boli zväčšené priestory kuchyne aj jedálne, vytvorené nové skladové priestory, nová kancelária vedúcej školskej jedálne, miestnosť na prezliekanie.

**ZÁKLADNÁ ŠKOLA** – dobudovalo sa ihrisko s umelou trávou, ktoré bolo dané do prevádzky v septembri 2010. Materiálno-technické vybavenie školy sa postupne zlepšuje, priebežne sa zakupujú nové pomôcky na vybavenie školy. V priestoroch šatní sa zriadila obecná knižnica, šatne pre žiakov na telesnú výchovu, rekonštrukciou prešlo schodisko, vstup do školy a dievčenské WC na prvom i druhom poschodí. V školskom roku 2014/2015 sa zrekonštruovali chlapčenské WC na prvom aj druhom poschodí, a tiež aj učiteľské WC. Zároveň bola zrekonštruovaná počítačová učebňa, do ktorej sa dokúpili aj nové počítače, dataprojektor, tabuľa a táto učebňa sa vybavila aj novým nábytkom.

**l./údaje o finančnom a hmotnom zabezpečení školy za rok 2014**

 Rozpočet finančných prostriedkov zo štátneho rozpočtu zo dňa 23.01.2014 pre Základnú školu v Habovke bol stanovený vo výške 316 065 €. Úpravou rozpočtu zo dňa 29.10.2014 bol uvedený rozpočet upravený na 313 450 €, v ktorom boli zohľadnené úpravy v normatívnom nápočte finančných prostriedkov na rok 2014 po EDUZBERE k 15.9.2014.

V zmysle oznámenia zo dňa 20.11.2014 o upravenom rozpočte normatívnych finančných prostriedkov po dohodovacom konaní na mimoriadne odmeny bol rozpočet upravený o 2443 € a poukázaní nenormatívnych finančných prostriedkov o 1000 € bol celkový rozpočet na rok 2014 upravený na celkovú sumu 316 893 €.

ZŠ v roku 2014 nevyčerpala bežné prostriedky ŠR v sume 5 000 €, ktoré boli prevedené na konci roka zriaďovateľovi. Tieto finančné prostriedky boli vyčerpané vo februári 2015 na rekonštrukciu učiteľského WC a chlapčenského WC na prvom aj druhom poschodí ZŠ.

**Čerpanie finančných prostriedkov po jednotlivých položkách:**

Kategória 61 – Mzdy - 194 840,26 €

Kategória 62 – Odvody do poisťovní – 67 057,89 €

Kategória 63 – Tovary a služby - 54 813,60 €

Kategória 64 - Transfery (nemocenské) - 921,25 €

Čerpanie na jednotlivých položkách bolo nasledovné a sú tu zahrnuté aj mimorozpočtové prostriedky:

 Na položke 631 - Cestovné náhrady – boli čerpané fin. prostriedky vo výške 75,20 €.

Na položke 632 – energie, voda a komunikácie boli prevádzkové náklady vo výške 11 933,04 €, a to hlavne na úhradu el. energie, plynu, vodné-stočné, telefónne poplatky.

Na položke 633 – materiál - boli finančné prostriedky v sume 24 689,67 € použité na nákup materiálu na údržbu, interiérového vybavenia, výpočtovej techniky, telekomunikačnej techniky, kancelárske potreby a materiál, čistiace a hygienické potreby, tlačivá, učebné a kompenzačné pomôcky.

Na položke 634 – prepravné – 310,08 € – preprava žiakov na školské exkurzie a poznávacie výlety.

Na položke 635 – rutinná a štandardná údržba – boli finančné prostriedky v čiastke 10 151,08 € vyčerpané na údržbu výpočtovej triedy, výpočtovej techniky a prevádzkových prístrojov, údržbu internetovej siete.

Na položke 637 – služby bola vyčerpaná čiastka 7654,53 €. Výdavky boli realizované na úhradu nákladov na školenia, súťaže, odvoz odpadu, poplatky banke, prídel do sociálneho fondu, remeselnícke služby.

Na položke 642 – náhrada príjmu pri dočasnej PN bolo vo výške 921,25 €.

Finančné prostriedky prijaté na **vzdelávacie poukazy za rok 2014** predstavovali sumu 3 827 €.

Z toho na odmeny bolo vyplatené 2 145 €, na odvody do poisťovní – 627,69 €. Na učebné pomôcky, údržbu výpočtovej techniky a súťaže bola vyčerpaná čiastka 1 054,31 €.

Čerpanie týchto finančných prostriedkov je zahrnuté v čerpaní kategórie 61, 62, 63.

Príspevok na **výchovu a vzdelávanie 5-roč. detí v MŠ** predstavoval v roku 2014 čiastku 1 356 €, z ktorých bolo 203,33 € čerpaných na odmeny pre učiteľky v predškolskej triede, 1 152,67 € bolo použitých na nákup učebných pomôcok a údržbu výpočtovej techniky.

Príspevok pre deti zo sociálne znevýhodneného prostredia prestavoval čiastku 1 913 €,  ktoré boli použité na nákup učebných pomôcok a materiál k výpočtovej technike.

Základnej škole v roku 2013 bol vo výberovom konaní v rámci Programu celoživotného vzdelávania Comenius – Školské partnerstvá schválený finančný príspevok vo výške 21 000 €, z ktorých na účet nám bolo zaslané 16 800 €, z ktorých bolo vyčerpané 1 480 € na cestovné výdavky za účelom zahraničnej návštevy partnerskej školy v Turecku.

Do roku 2014 sa preniesol zostatok finančných prostriedkov z projektu Comenius vo výške 15 320 €. Z týchto financií bolo v roku 2014 vyčerpané 11 274,82 € na zahraničné pracovné cesty. Zostatok finančných prostriedkov sa bude čerpať v roku 2015.

**Prostriedky z rozpočtu obce**

Záväzný limit dotácie na bežné výdavky na samosprávne (**originálne**) pôsobnosti pre školské zariadenia na rok 2014 predstavovali sumu 105 795 €, ktoré boli použité na mzdy, odvody na zdravotné a sociálne poistenie a bežné výdavky.

Čerpanie miezd, odvodov a tovarov v jednotlivých zariadeniach bolo nasledovné:

**Materská škola**

Mzdy - 40 933,25 €

Odvody - 14 424,86 €

Tovary - 7 941,53 €

S po l u : 63 299,64 €

**Zariadenie školského stravovania**

Mzdy – 18 273,25 €

Odvody - 6 676,31 €

Tovary - 7 523,24 €

S p o l u : 32 472,80 €

**Školský klub**

Mzdy – 6 650,77 €

Odvody - 3 150,77 €

Služby - 221,02 €

S p o l u : 10 022,56 €

Príspevky na čiastočnú úhradu nákladov spojených s hmotným zabezpečením školy od rodičov predstavovali čiastku za :

* materskú školu - 1 640 €
* školský klub - 416 €

Tieto finančné prostriedky v materskej škole boli použité na nákup hračiek a učebných pomôcok a údržbu výpočtovej techniky.

V školskom klube tieto prostriedky boli použité na  nákup učebných pomôcok a čiastočnú úhradu cestovného žiakom z Hút a Veľkého Borového.

Finančné prostriedky z úhrady režijných nákladov na stravu v školskej jedálni predstavovali čiastku 4 475,20 €, z ktorých pre zariadenie školského stravovania bolo použitých 2 935,72 €, ktoré boli použité na mzdové náklady a prevádzkové náklady v zariadení školského stravovania. Čiastka 1 539,48 € bola použitá na úhradu cestovných výdavkov pre žiakov dochádzajúcich z Hút, Veľkého Borového a M. Borového.

**m./cieľ školy, vyhodnotenie jeho plnenia**

Cieľom školy je pripravovať a vzdelávať žiakov tak, aby svojimi vedomosťami, správaním a výsledkami robili našej škole dobré meno v okrese i za jeho hranicami.

Myslím si, že tento cieľ plníme, pretože absolventi našej školy sa bez problémov umiestňujú na stredné školy.

Taktiež ich uplatnenie na trhu práce i na vysokých školách svedčí o dobrej pripravenosti, či už jazykovej alebo vedomostnej.

Cieľom materskej školy je vytvoriť typ rodinnej výchovy s láskavým prístupom k deťom. Motiváciou a odborným prístupom učiteľa názorne zdôrazňovať priateľstvo a lásku, vytvárať maximálne možnosti pre individuálny rozvoj dieťaťa. Postupne sa uplatňovali aktivity na upevnenie fyzického a duševného zdravia a zdravého životného štýlu aj na všetky novoprijaté deti a ich rodičov.

**n./vyhodnotenie úspechov a nedostatkov školy, návrh opatrení**

V školskom roku 2014/2015 sa žiaci našej školy, tak ako aj po iné roky, zapájali do športových súťaží, predmetových olympiád a rôznych súťaží, ktoré organizujú ostatné školy.

Dosiahli sme v nich viacero úspechov, ale najväčší úspech v tomto školskom roku sme dosiahli v súťaži IQ olympiáda, ktorú organizovala spoločnosť MENSA Slovensko. Naši žiaci – **Anna Žmijáková** (8.roč.), **Simona Zuberská** (8.roč.) a **Jakub Mydliar** (7.roč.) sa danej súťaže zúčastnili po prvýkrát a hneď aj túto súťaž suverénne vyhrali.

Ďalšími úspechmi našich žiakov sú nasledovné výsledky:

**Športové súťaže:**

**Peter Michalec** - streľba zo vzduchovky - 1.miesto OK ml. žiakov

**Filip Juráň** - streľba zo vzduchovky - 2.miesto OK st. žiakov

**Jakub Mydliar** - streľba zo vzduchovky - 3. miesto OK ml. žaikov

**Peter Michalec** - streľba zo vzduchovky - 1.miesto OK družstvo ml. žiakov

**Jakub Mydliar** - streľba zo vzduchovky - 1.miesto OK družstvo ml. žiakov

**Matej Pilarčík** - streľba zo vzduchovky - 1.miesto OK družstvo ml. žiakov

**Filip Juráň** - streľba zo vzduchovky - 2.miesto OK družstvo st.žiaci

**Ján Michalec** - streľba zo vzduchovky - 2.miesto OK družstvo st.žiaci

**Tomáš Jandura** - streľba zo vzduchovky - 2.miesto OK družstvo st.žiaci

COOP Jednota - futbal mladších žiakov - 3.miesto OK

- v tejto súťaži školu reprezentovali: **Matej Pilarčík, Peter Michalec, Matúš Leginus, Martin Jurina, Dominik Pisca, Adrián Klimek, Viliam Kováč, Juraj Jandura**

**Nina Mydliarová** - Najzdatnejšia štvrtáčka - 3.miesto OK

**Predmetové olympiády:**

**Simona Zuberská** - matematická olympiáda - 1.miesto OK

**Anna Žmijáková** - matematická olympiáda - 3.miesto OK

**Michal Tekeľ -** geografickáolympiáda - 3.miesto OK

**Nikola Grísová** - dejepisná olympiáda - 3.miesto OK

**Simona Zuberská** - biologická olympiáda - 2.miesto OK

**Anna Žmijáková** - biologická olympiáda - 1.miesto OK

**Margaréta Makanová** - literárna súťaž – Voda pre život – 2.miesto CK

Medzi hlavný nedostatok školy patrí to, že škola nemá telocvičňu. Je náročné vyučovať predmet telesná a športová výchova, pretože na vyučovanie máme veľmi obmedzené priestory, čo je najťažšie v zimnom období, a tiež nemáme kvalifikovaných učiteľov pre vyučovanie tohto predmetu. Ako náhrada sa vybudovalo viacúčelové ihrisko s umelou trávou.

Materská škola dosahuje veľmi dobré výsledky v rozvoji osobnosti detí, vytváraní matematických predstáv, v rozvoji pohybových, výtvarných schopností a zručností, psychohygienických návykov. Nakoľko je materská škola súčasťou spoločného zariadenia so základnou školou, výhodou je to, ak sa k zaškoleniu detí MŠ pridruží poznanie priestorov budúcej základnej školy. Poznajú spoločné priestory, jedáleň, telocvičňu, školský klub, počítačovú školskú učebňu a školský dvor. Poznajú starších spolužiakov, pedagogických aj nepedagogických zamestnancov školy. Nemusia už prekonávať adaptačné problémy v 1.ročníku ZŠ.

Učiteľky MŠ sa spoločne s deťmi a rodičmi zúčastňujú slávnostného zápisu do 1.ročníka ZŠ.

S učiteľkami prvých ročníkov mávajú triedne schôdzky v MŠ, navštevujú sa, spoločne konzultujú a porovnávajú metódy a formy práce na prvom stupni ZŠ a v predškolskej výchove.

**o./voľnočasové aktivity školy**

V školskom roku 2014/2015 pracovala pri ZŠ s MŠ v Habovke ZUŠ z Nižnej. Žiaci mali možnosť navštevovať spevácky odbor, hru na klavír, husle, gitaru, tanečný odbor a výtvarný odbor.

Okrem týchto aktivít v škole pracovalo 10 záujmových útvarov a krúžkov napr. turistický, futbalový, country tance - Karolínka, Svet dobra, tvorivý, športový, rybársky, projekt Comenius a školský časopis Únik, patchwork, atď.

V materskej škole pracovali krúžky: spevácky, dramatický, tanečný, výtvarný. Deti mali možnosť oboznamovať sa s prácou s počítačom a pracovať v DFS Bučníček pri MŠ.

**p./spolupráca školy s rodičmi, obcou, sponzori školy**

Pri ZŠ s MŠ Habovka fungujú dve rodičovské rady – rodičovská rada MŠ a rodičovská rada ZŠ. Obidve rodičovské rady pomáhajú škole, či už finančne alebo materiálne. Ich pomoc je hlavne pri organizovaní Dňa detí, školských výletov, oslave Mikuláša, príchodu Vianoc, organizovaní školských lyžiarskych pretekov O majstra školy. Finančne pomáhajú pri zakupovaní učebných pomôcok a kníh do žiackej aj učiteľskej knižnice.

Obec škole pomáha hlavne pri haváriách a opravách, ktoré sa počas školského roka vyskytnú.

Finančne obec Habovka škole pomáha pri zabezpečovaní plaveckého výcviku, pri ktorom prepláca cestovné, pri stavebných úpravách a rekonštrukciách. Tento školský rok nám Urbár Habovka zaplatil plavecký výcvik žiakov 3. a 4.ročníka v plnej výške, nakoľko nefunguje plaváreň v Nižnej a žiaci boli nútení dochádzať na plaváreň do Dolného Kubína.

Okrem týchto spomenutých subjektov medzi sponzorov školy patria:

* Podielnické družstvo Zuberec
* Urbár Habovka
* Ski centrum Zuberec – Janovky
* UNI – TEAM
* Lom Spády
* Daniel Klimek

Všetkým sponzorom za ich pomoc ďakujeme.

V Habovke

30.09.2015 vypracovala: PaedDr. Miroslava Mydliarová